Назаралиев Орозаалы
Назаралиев Орозаалы (1898, азыркы Ысык- Көл Облусттук, Түп району,Тенизбай кыш. — 19. 2. 1957, Каракол кыштагы) - алгачкы агартуучу, коллективдештирүүгө жигердүү катышкандардын бири. Алты жашынан жетим калып, 1914-жылы Кара-колдо татар-уйгур мектебинен окуган. Ташкенттеги Орто Азия коммунисттик университетин (1928), КПСС БКнын Москвадагы жогорку мектебин (1932) бүткөн. 1920-27-жылы алгачкы мугалим ка- тары Тенизбай айылына сабатсыздыкты жоюу (ликбез) мектебин уюштуруп, Ысык-Көл өрөөнүнүн Тепке, Чолпон, Күрмөнтү айылдарында элдин сабатын ачуу боюнча иш алып барган. 1927- 29-жылы Каракол кантондук агартуу кызматкерлер союзунун, 1930-31-жылы Кайынды айыл советинин төрагасы, 1932-34-жылы № 507 «Скотовод» совхозунун директору, 1934-35-жылы Тепке колхозунун башкармасынын төрагасы, 1936-39-жылы Ош облусунун Ноокат облусунун финансы бөлүмүнүн башчысы, 1939-46-жылы партиянын Ноокат, Жети- Өгүз, Түп райкомдорунда, Ысык-Көл обкомунда жооптуу кызматта, 1946-4 7-жылыКаракол асыл тукум чарбасынын директору, 1947-49-жылыТасма айыл советинин, 1949-57-жылы Ново-Вознесеновка районунун Каракол совхозунда жумушчу кооперациясынын төрагасы болуп иштеген. Кыргыз АССР агартуу кызматкерлеринин 2-3-съезддеринин делегаты. Облусттук советтерге депутат болгон. Тепке айлындагы бир көчөгө ысмы ыйгарылган.
Инсандар

Колдонулган адабияттар
 “Кыргызстан” улуттук энциклопедиясы: 5-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. илл. ISBN 978 9967-14-111 -7